Sanakartat / Helsingin kaupunki

Malmin sairaala

Päivitetty 15.2.2015   	Luettu 20.2.2015

Äänitteen lukija: Helinä Hirn

Sanakartta sisältää seuraavat kuvaukset:
MALMIN SAIRAALAN sisätautien poliklinikka, laboratorio- ja kuvantamispalvelut 
Sairaalan sijainti
Malmin sairaalan osoite on Talvelantie 6. Pääsisäänkäynti 2A sijaitsee rakennuksen yläpihalla, Talvelantieltä saavuttaessa vasemmalla. Pääsisäänkäynnin edessä on saapuvien ajoneuvojen kääntöpaikka, ulko-ovien päällä on katos. 
Sisäänkäynnistä 2A kulkevat kaikki sairaalassa kävijät paitsi päivystykseen menevät potilaat. Sisäänkäynnissä on tuulikaappi ja sivulle liukuvat lasiovet ennen sisääntuloaulaa, sisällä ulko-ovien edessä on matot. Tässä osassa sairaalaa sijaitsevat laboratorio, röntgen, ajanvarauspoliklinikat, osastot 1-5 sekä kahvila (viite1) ja ravintola (viite2). 
Sairaalan päivystyspoliklinikka sijaitsee osoitteessa Talvelantie 2J, jonka sisäänkäynti on sairaalan alapihalla. (Päivystyspoliklinikasta ei ole sanakarttaa.)
Sisääntuloaula
Sisääntuloaula avautuu ovilta katsottuna pitkittäin suorakaiteen muotoisesti kohti pohjoista. Aula on hyvin korkea ja valoisa.
Sisäänkäynnin ovilta katsottuna klo 11 suunnassa noin 5 metrin päässä sijaitsee neuvontapiste ja vahtimestari. Neuvontapisteen asiointi-ikkunan kohdalla on matto. Neuvonnan takana olevalla seinällä on korkea, kelta-valkoinen taideteos nimeltä Valon varassa. Se kuvaa puunrunkoja ja siinä on siellä täällä hopean värisiä laattoja. Sen on suunnitellut Kristiina Uusitalo. 
Neuvontapisteestä eteenpäin johtaa hyvin vaalean ruskea raita nurkan ympäri ja vasemmalle kääntyvälle leveälle käytävälle, joka ohjaa seuraavaan aulaan nimeltään Odotus1.
Sisääntuloaulan ja Odotus1:n erottaa toisistaan lasiseinä ja siinä on oviaukko. Ennen oviaukkoa on käytävän oikealla seinustalla kaksi lasikoppia, jotka ovat ITE- pisteitä (itsepalvelupisteitä). 
Ulko-ovia vastapäätä aulan toisessa päässä on kahvila (viite 1) ja ovilta katsottuna kello kolmen suunnassa, aulan itäseinustalla on käynti ravintolaan (viite 2). Tällä oikean puoleisella seinustalla kello yhden suunnassa on myös infopiste, jossa on HSL:n aikataulunäyttö sekä muuta yleisinformaatiota. 
Infopisteen jälkeen, oikealla seinustalla aulan keskivaiheilta on käynti terassipihalle, joka on kaikkien sairaalassa kävijöiden käytettävissä. 
Odotus 1 	
Tultaessa sisääntuloaulasta Odotus 1:een oviaukon kohdalla lattiamateriaali muuttuu sileäksi. Oviaukosta katsottuna aula on poikittain olevan suorakaiteen muotoinen tila. 
Sisääntuloaulan ja Odotus1:n aulan välisestä oviaukosta kello kymmenen suunnassa noin 10 metrin päässä on neljä asioimispistettä. Vasemmanpuoleisin piste on neuvonta, sitten on laboratorion asiointi ja oikeanpuoleisin asiointipiste on röntgeniin ilmoittautuminen.
Ennen asiointipisteitä on jonotusnumeroautomaatti, josta saa jonotusnumeron röntgeniin sekä HUS laboratorioon. Siinä on kolme pyöreää painiketta, joista ylin antaa jonotusnumeron verinäytteisiin, keskimmäinen virtsanäytteisiin ja alin röntgeniin.
Jos laboratorioon on etukäteen varattu aika, ei jonotusnumeroa tarvita vaan kävijä voi mennä suoraan laboratorion omaan odotustilaan Odotus 2:een. Sinne on  käynti asioimispisteiden jälkeen eli oviaukolta katsottaessa aulan takavasemmalla sijaitsevasta nurkasta.
Röntgeniin ei tarvita jonotusnumeroa vaan sinne ilmoittautuminen tapahtuu edellä mainitussa, numeroautomaatin vasemmalla puolella sijaitsevassa asioimispisteessä. 
Sisääntuloaulan ja Odotus 1:n välisestä oviaukosta vasemmalla kello 9:n suunnassa eli samalla seinällä kuin oviaukko sijaitsee kaksi asiakashissiä. Niiden kutsupainikkeet ovat hissien välissä vyötärön korkeudella. 
Hissien sisällä painikkeet ovat sekä pysty- että vaakatasossa ja ne sijaitsevat hissien välisellä seinällä. Vaakatason painikkeissa on pistemerkinnät ja hissit puhuvat ilmoittaen saapumiskerroksen. Hissien takaa kiertää portaikko ylempiin kerroksiin. 
Odotus 1:en sisääntulon oviaukosta suoraan eteenpäin katsottuna sijaitsevat lukolliset vaatekaapit pitkittäissuunnassa. Kaappien valkoisissa ovissa on pystysuoran kahvan yläpuolella numerokyltti, jonka tummat numerot ovat merkitty sekä koholla että pisteillä. 
Kaapit voi lukita, lukko on kahvan alapuolella. Avaimessa on pyöreä avaimenperä, jossa on kaapin numero kaiverrettuna näkevien numeroilla. 
Kaappien vasemmalla puolella sijaitsevat odotusaulan sohvaryhmä ja tuoleja. Ne ovat aulatilan keskellä kaappien ja asioimispisteiden välissä. Kaappien oikealla puolella kello 1:n suunnassa sijaitsevat WC:t, joiden opasteet oven vieressä on merkitty myös pisteillä.  Ensin on esteetön WC, sitten kaksi muuta yhden hengen WC:tä, jotka ovat tarkoitettu sekä naisille että miehille.
Sisätautipoliklinikka B
Sisätautipoliklinikka B sijaitsee sisääntuloaulan ja Odotus 1:n välisestä oviaukosta suoraan oikealle. Sinne  johtaa lyhyt käytävä, josta tullaan aulaan nimeltä Odotus 5. Se sijaitsee rakennuksen B-siivessä ja siellä sijaitsevat kanslia, neuvonta ja poliklinikalle ilmoittautuminen kahdessa asiointipisteessä. 
Odotus 1:n ja Odotus 5:n aulojen välinen ovi pidetään auki virka-aikaan. Jos ovi on kiinni, se aukeaa painamalla automaattioven pystysuoraa avaajapainiketta, joka sijaitsee vasemmalla seinustalla pari metriä ennen ovea. 
Aulojen väliseltä ovelta katsottuna Odotus 5:n asiointipisteet sijaitsevat vastapäätä ovea. Kun kuljetaan ovelta suoraan eteenpäin, noin 5 metrin päässä vasemmalla on jonotusnumeroautomaatti ison pylvään edessä.
Asiointipisteisiin voi ottaa suunnan ohittamalla automaatin sen oikealta puolelta ja seuraamalla pylvään sivussa olevaa kaidetta eteenpäin. Kun kaide loppuu, asiointipisteet sijaitsevat edessä noin 5 metrin päässä.
Viite 1: Kahvila
Pääsisäänkäyntiä vastapäätä sisääntuloaulan takaosassa (pohjoispäädyssä) on kahvila. Siellä on pyöreitä pöytiä joiden ympärillä kelta-valkoisia tuoleja. Kahvilan myyntipiste sijaitsee ulko-ovilta katsottuna sisääntuloaulan vasemmalla seinustalla Odotus 1:een johtavan käytävän takana. Kahvila on auki arkisin klo 7 – 20 ja sunnuntaisin klo 13 – 18.
Lasiseinät erottavat kahvilan  myyntipisteen kahvilapöytien tilasta. Myytävät tuotteet sijaitsevat myyntipistetilan vasemmalla seinustalla kylmäkaapeissa, pulla- ja kahvipiste sekä kassa ovat kioskin oikealla seinustalla. Kassan jälkeen on kahvilatilaan johtava oviaukko.
Viite 2: Ravintola
Pääsisäänkäynnin ovilta katsottuna oikealla kello kolmen suunnassa on ovi käytävään, joka johtaa ravintolaan. Käytävän molemmilla seinustoilla on kaide. Käytävän alussa oikealle avautuu pieni syvennys, missä sijaitsevat hissi sekä kaksi WC:tä. 
Syvennyksen ohittamisen jälkeen käytävä jatkuu luiskana alaspäin ovelle, joka aukeaa automaattisesti ruokasaliin. Sali avautuu ovelta suorakaiteen muotoisesti eteenpäin. 
Ruokalinjastot sijaitsevat pitkittäin ja ne alkavat parin metrin päästä oven vasemman puoleisen karmin puolelta. Pöytäryhmät sijaitsevat ovelta katsottuna linjastojen vasemmalla puolella. Kaikki sairaalassa vierailevat voivat ruokailla ravintolassa. 
Loppu